title: 2008/591/EY: Komission päätös, tehty 30 päivänä kesäkuuta 2008 , ekologisen suunnittelun kuulemisfoorumista (ETA:n kannalta merkityksellinen teksti)

text:
               18.7.2008

               FI

               Euroopan unionin virallinen lehti

               L 190/22

      KOMISSION PÄÄTÖS,
   tehty 30 päivänä kesäkuuta 2008,
   ekologisen suunnittelun kuulemisfoorumista
   (ETA:n kannalta merkityksellinen teksti)
   (2008/591/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon energiaa käyttävien tuotteiden ekologiselle suunnittelulle asetettavien vaatimusten puitteista sekä neuvoston direktiivin 92/42/ETY ja Euroopan parlamentin ja neuvoston direktiivien 96/57/EY ja 2000/55/EY muuttamisesta 6 päivänä heinäkuuta 2005 annetun Euroopan parlamentin ja neuvoston direktiivin 2005/32/EY (1) ja erityisesti sen 18 artiklan,
   sekä katsoo seuraavaa:

               (1)

               Direktiivin 2005/32/EY 18 artiklan mukaan komission olisi varmistettava, että se tehtäviään hoitaessaan huolehtii kunkin täytäntöönpanotoimenpiteen osalta jäsenvaltioiden ja asianomaisten osapuolten tasapuolisesta osallistumisesta.

               (2)

               Direktiivissä 2005/32/EY säädetään, että osapuolten olisi kokoonnuttava kuulemisfoorumissa. Sitä varten on tarpeen määritellä kuulemisfoorumin tehtävät ja rakenne.

               (3)

               Kuulemisfoorumin olisi avustettava komissiota työsuunnitelman laatimisessa, täytäntöönpanotoimenpiteiden määrittelyssä ja tarkistamisessa, laadittujen markkinaseurantamekanismien tehokkuuden tutkimisessa ja vapaaehtoisten sopimusten ja muiden itsesääntelytoimien arvioimisessa.

               (4)

               Kuulemisfoorumissa olisi oltava jäsenvaltioiden edustajia sekä kyseessä olevaan tuotteeseen tai tuoteryhmään liittyviä osapuolia, kuten teollisuutta, pk-yritykset ja käsiteollisuus mukaan luettuina, ammattiliittoja, kauppiaita, vähittäiskauppiaita, maahantuojia, ympäristönsuojeluryhmiä ja kuluttajajärjestöjä.

               (5)

               Olisi annettava kuulemisfoorumin jäseniin sovellettavat tietojen luovuttamista koskevat säännöt, sanotun kuitenkaan rajoittamatta komission sisäisiin menettelysääntöihin päätöksellä 2001/844/EY, EHTY, Euratom (2) liitettyjen turvallisuussäännösten soveltamista.

               (6)

               Kuulemisfoorumin jäseniin liittyvien henkilötietojen käsittelyssä olisi noudatettava yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18 päivänä joulukuuta 2000 annetun Euroopan parlamentin ja neuvoston asetuksen (EY) N:o 45/2001 (3) säännöksiä,

         ON PÄÄTTÄNYT SEURAAVAA:
   1 artikla
   Tehtävät
   Ekologisen suunnittelun kuulemisfoorumin, jäljempänä ’foorumi’, jäsenten tehtävänä on antaa lausuntoja direktiivin 2005/32/EY 16 artiklan 1 kohdassa tarkoitetun työsuunnitelman laadinnasta ja muuttamisesta sekä neuvoa komissiota kysymyksissä, jotka liittyvät direktiivin 2005/32/EY täytäntöönpanoon sen 16 artiklan 2 kohdan, 18 artiklan ja 23 artiklan mukaisesti.
   2 artikla
   Kuuleminen
   Komissio voi kuulla foorumia kaikista kysymyksistä, jotka liittyvät direktiivin 2005/32/EY täytäntöönpanoon.
   3 artikla
   Jäsenyys
   1.   Komissio nimittää foorumin jäsenet kyseessä olevaan tuotteeseen tai tuoteryhmään liittyvien, hakuilmoitukseen vastanneiden osapuolten joukosta.
   2.   Foorumissa on enintään 60 jäsentä seuraavasti:

               a)

               yksi edustaja kaikista jäsenvaltioista;

               b)

               yksi edustaja kaikista Euroopan talousalueeseen kuuluvista valtioista;

               c)

               enintään 30 direktiivin 2005/32/EY 18 artiklassa tarkoitettujen asianomaisten osapuolten edustajaa.

         3.   Kukin jäsen nimeää edustajakseen foorumin kokouksiin henkilön, jolla on pätevyys ja kokemusta kyseessä olevalta alalta.
   4.   Foorumin jäsenet nimitetään kolmivuotiskaudeksi, joka voidaan uusia, ja he jatkavat tehtävässään kunnes heidän tilalleen valitaan uusi jäsen 3 kohdan mukaisesti tai heidän toimikautensa päättyy.
   5.   Jäsenen tilalle voidaan nimittää uusi jäsen toimikauden loppuajaksi seuraavissa tapauksissa:

               a)

               jäsen eroaa;

               b)

               jäsen ei enää pysty osallistumaan tehokkaasti foorumin työhön;

               c)

               jäsen ei täytä EY:n perustamissopimuksen 287 artiklassa määrättyjä vaatimuksia.

         6.   Jäsenluettelo ja siihen mahdollisesti tehtävät muutokset julkaistaan yritys- ja teollisuustoiminnan pääosaston ja energian ja liikenteen pääosaston internetsivustoilla sekä komission asiantuntijaryhmärekisterissä.
   4 artikla
   Toiminta
   1.   Foorumin puheenjohtajana toimii komission edustaja.
   2.   Puheenjohtajan suostumuksella voidaan perustaa alaryhmiä tarkastelemaan tiettyjä kysymyksiä foorumin määrittelemien tehtävien mukaisesti. Alaryhmät lakkautetaan heti, kun ne ovat täyttäneet toimeksiantonsa.
   3.   Puheenjohtaja voi kutsua asiantuntijoita tai tarkkailijoita, joilla on käsiteltävän asian erityistietämystä, osallistumaan foorumin tai alaryhmän työhön, jos tämä on hyödyllistä tai tarpeen.
   4.   Foorumin tai sen alaryhmän toimintaan osallistumisen yhteydessä saatuja tietoja ei saa paljastaa, jos komissio katsoo niiden liittyvän luottamuksellisiin asioihin.
   5.   Foorumi ja sen alaryhmät kokoontuvat yleensä komission tiloissa komission vahvistamia menettelyjä ja aikataulua noudattaen. Komissio huolehtii sihteeripalveluista. Muut komission virkamiehet, joita asia koskee, voivat olla läsnä foorumin ja sen alaryhmien kokouksissa.
   6.   Foorumin työjärjestys vahvistetaan liitteessä.
   7.   Komissio voi julkaista tai asettaa internetiin saataville foorumin kokousten tiivistelmiä, päätelmiä, päätelmien osia tai valmisteluasiakirjoja asianomaisen asiakirjan alkukielellä.
   5 artikla
   Kulujen korvaaminen
   Komissio korvaa ulkopuolisille asiantuntijoille maksettavia korvauksia koskevien komission sääntöjen mukaisesti foorumin toimintaan liittyvät matkakulut ja soveltuvin osin myös oleskelukulut yhdelle edustajalle jokaisesta jäsenvaltiosta sekä 4 artiklan 3 kohdan nojalla kutsutuille teknisille asiantuntijoille.
   Foorumin jäsenet, asiantuntijat ja tarkkailijat eivät saa palkkiota tehtäviensä hoidosta.
   Kokouskulut korvataan komission vastuuyksikön foorumille varaaman vuositalousarvion rajoissa.

      Tehty Brysselissä 30 päivänä kesäkuuta 2008.

            Komission puolesta

         Günter VERHEUGEN

            Varapuheenjohtaja

      (1)  EUVL L 191, 22.7.2005, s. 29. Direktiivi sellaisena kuin se on muutettuna direktiivillä 2008/28/EY (EUVL L 81, 20.3.2008, s. 48).

      (2)  EYVL L 317, 3.12.2001, s. 1. Päätös sellaisena kuin se on viimeksi muutettuna päätöksellä 2006/548/EY, Euratom (EUVL L 215, 5.8.2006, s. 38).

      (3)  EYVL L 8, 12.1.2001, s. 1.

      LIITE

         Ekologisen suunnittelun kuulemisfoorumin työjärjestys
         EUROOPAN YHTEISÖJEN KOMISSIO, joka
         ottaa huomioon direktiivin 2005/32/EY ja erityisesti sen 18 artiklan,
         ottaa huomioon komission julkaiseman työjärjestyksen mallin,
         ON HYVÄKSYNYT SEURAAVAN TYÖJÄRJESTYKSEN:
         1 artikla
         Koollekutsuminen
         1.   Foorumin kutsuu koolle sen puheenjohtaja.
         2.   Foorumin ja muiden ryhmien yhteisiä kokouksia voidaan kutsua koolle asioissa, jotka liittyvät niiden toimivaltaan.
         2 artikla
         Esityslista
         1.   Puheenjohtaja laatii kokouksen esityslistan ja antaa sen foorumin hyväksyttäväksi.
         2.   Esityslistassa on yksilöitävä

                     a)

                     foorumiin kuuluvien asianomaisten osapuolten kuuleminen seuraavista:

                                 —

                                 työsuunnitelman laadinta ja muuttaminen direktiivin 2005/32/EY 16 artiklan 1 kohdan mukaisesti,

                                 —

                                 täytäntöönpanotoimenpiteiden määrittely ja tarkistaminen direktiivin 2005/32/EY 16 artiklan 2 kohdan ja 18 artiklan mukaisesti,

                                 —

                                 laadittujen markkinoiden seurantamekanismien tehokkuuden tutkiminen direktiivin 2005/32/EY 18 artiklan mukaisesti,

                                 —

                                 vapaaehtoisten sopimusten ja muiden itsesääntelytoimien arvioiminen direktiivin 2005/32/EY 18 artiklan mukaisesti,

                                 —

                                 direktiivin ja sen täytäntöönpanotoimenpiteiden tehokkuuden, täytäntöönpanotoimenpiteitä koskevien vähimmäisedellytysten, markkinoiden valvontamekanismien ja mahdollisen asiaankuuluvan itsesääntelyn arviointi direktiivin 2005/32/EY 23 artiklan mukaisesti;

                     b)

                     muut foorumille tiedoksi tai keskustelua varten joko puheenjohtajan aloitteesta tai foorumin jäsenen kirjallisesta pyynnöstä ja puheenjohtajan suostumuksella toimitetut kysymykset.

               3.   Foorumi vahvistaa esityslistan kunkin kokouksen alussa.
         3 artikla
         Asiakirjojen toimittaminen foorumin jäsenille
         1.   Puheenjohtaja toimittaa kokouskutsun, esityslistan ja valmisteluasiakirjat, joista foorumin asianomaisia osapuolia on määrä kuulla, sekä kaikki muut valmisteluasiakirjat foorumin jäsenille 12 artiklan 2 kohdan mukaisesti viimeistään yhtä kuukautta ennen kokouspäivää.
         2.   Foorumin jäsenet voivat toimittaa täydentäviä työskentelyasiakirjoja ja kirjallisia huomautuksia puheenjohtajalle viimeistään viikkoa ennen kokouspäivää. Tällaiset asiakirjat asetetaan foorumin jäsenten saataville välittömästi niiden saavuttua.
         3.   Kiireellisissä tapauksissa puheenjohtaja voi foorumin jäsenen pyynnöstä tai omasta aloitteestaan lyhentää 1 ja 2 kohdassa tarkoitettua toimittamisaikaa viiteen kalenteripäivään ennen kokouspäivää.
         4.   Puheenjohtaja voi päättää asettaa foorumin ulkopuolisilta asiaan liittyviltä osapuolilta peräisin olevia ja saatuja asiakirjoja foorumin valmisteluasiakirjoiksi.
         4 artikla
         Foorumin lausunnot
         1.   Puheenjohtaja kirjaa foorumiin kuuluvien jäsenvaltioiden edustajien ja asianomaisten osapuolten lausunnot.
         2.   Jäsenvaltioiden edustajat ja asianomaiset osapuolet voivat esittää lausuntoja myös kirjallisina huomautuksina, jotka on toimitettava 3 artiklan mukaisesti.
         3.   Foorumissa käytyjen keskustelujen jälkeen voidaan toimittaa täydentäviä kirjallisia huomautuksia enintään kolmen viikon ajan kokouspäivän jälkeen.
         4.   Tarvittaessa voidaan käyttää 8 artiklassa tarkoitettua kirjallista menettelyä.
         5 artikla
         Edustaminen
         1.   Varmistaakseen kunkin käsiteltävänä olevan tuoteryhmän kannalta merkityksellisten sidosryhmien riittävän osallistumisen puheenjohtaja voi kutsua joihinkin kokouksiin foorumin ulkopuolisia asiaan liittyviä osapuolia keskustelemaan tietyistä esityslistalla olevista asioista.
         2.   Jokaisen foorumin jäsenen on nimettävä yksi henkilö edustajakseen foorumin kokouksiin ja ilmoitettava siitä puheenjohtajalle. Puheenjohtajan luvalla kokouksiin voi osallistua nimettyjen edustajien lisäksi asiantuntijoita kyseisen jäsenen kustannuksella. Jäsenten on ilmoitettava puheenjohtajalle vähintään kaksi viikkoa ennen kokouspäivää asiantuntijoista, joiden ne haluavat osallistuvan edustajiensa lisäksi. Jos puheenjohtaja ei viimeistään viikkoa ennen kokouspäivää ilmoita vastustavansa osallistumista, lupa katsotaan myönnetyksi.
         3.   Kukin jäsen voi edustaa toisia jäseniä. Edustajana toimivan jäsenen on toimitettava puheenjohtajalle ennen kokousta kirjallinen näyttö niiden jäsenten suostumuksesta, joita se edustaa.
         4.   Jäsenten on huolehdittava siitä, että niiden edustamat sidosryhmät saavat asianmukaisesti tiedon foorumissa käydyistä keskusteluista.
         5.   Jäsenten on huolehdittava siitä, että ne kuulevat edustamiaan sidosryhmiä riittävästi ja antavat niiden näkemyksiä edustavia lausuntoja.
         6 artikla
         Alaryhmät
         Puheenjohtaja voi perustaa alaryhmiä käsittelemään tiettyjä erityiskysymyksiä. Alaryhmien puheenjohtajana on komission edustaja. Alaryhmien on raportoitava foorumille. Ne voivat tätä varten nimetä esittelijän.
         7 artikla
         Ulkopuolisten henkilöiden pääsy kokouksiin
         Puheenjohtaja voi päättää kutsua ulkopuolisia henkilöitä osallistumaan kokouksiin ja asiantuntijoita keskustelemaan tietyistä kysymyksistä.
         8 artikla
         Kirjallinen menettely
         1.   Foorumiin kuuluvien jäsenvaltioiden ja asianomaisten osapuolten lausunnot voidaan tarvittaessa antaa kirjallisella menettelyllä. Tätä tarkoitusta varten puheenjohtaja toimittaa 12 artiklan 2 kohdassa säädetyllä tavalla foorumin jäsenille valmisteluasiakirjat, joista foorumiin kuuluvilta jäsenvaltioilta ja asianomaisilta osapuolilta pyydetään lausuntoa. Huomautusten toimittamiselle on annettava aikaa vähintään 14 kalenteripäivää ja enintään yksi kuukausi.
         2.   Kiireellisissä tapauksissa sovelletaan 3 artiklan 3 kohdassa tarkoitettua määräaikaa.
         9 artikla
         Sihteeristö
         Komissio vastaa foorumin sihteeristöstä.
         10 artikla
         Kokouspöytäkirjat
         1.   Kustakin kokouksesta laaditaan puheenjohtajan vastuulla pöytäkirja, johon sisältyvät erityisesti 2 artiklan 2 kohdan a alakohdassa tarkoitettuja komission yksiköiden valmistelemia työskentelyasiakirjoja koskevat kokouksessa annetut lausunnot sekä tarvittaessa 2 artiklan 2 kohdan b alakohdassa tarkoitettuja kysymyksiä koskevat lausunnot. Asiaa koskevista 4 artiklan mukaisesti toimitetuista kirjallisista huomautuksista on toimitettava viiteluettelo erillisenä liitteenä. Pöytäkirja on lähetettävä foorumin jäsenille sekä kokoukseen osallistuneille ulkopuolisille osapuolille kuukauden kuluessa.
         2.   Foorumin jäsenet toimittavat mahdolliset pöytäkirjaa koskevat huomautuksensa puheenjohtajalle kirjallisesti kahden viikon kuluessa. Huomautuksista ilmoitetaan foorumille. Jos huomautukset aiheuttavat erimielisyyttä, ehdotetusta muutoksesta keskustellaan foorumissa. Jos erimielisyyteen ei löydetä ratkaisua, muutos lisätään pöytäkirjan liitteeksi.
         11 artikla
         Läsnäololuettelo
         Puheenjohtaja laatii jokaisessa kokouksessa läsnäololuettelon, jossa mainitaan kunkin osallistujan nimi ja organisaatio, johon hän kuuluu, sekä tarvittaessa hänen edustamansa intressitaho.
         12 artikla
         Kirjeenvaihto
         1.   Foorumia koskeva kirjeenvaihto lähetetään komissiolle sähköisesti puheenjohtajalle osoitettuna.
         2.   Kirjeenvaihto foorumin jäsenille lähetetään sähköisesti. Jäsenten on nimettävä yhteyshenkilöt, joille kirjeenvaihto lähetetään, ja ilmoitettava siitä komissiolle kirjallisesti.
         13 artikla
         Henkilötietojen suojaaminen
         Tätä työjärjestystä sovellettaessa kaiken henkilötietojen käsittelyn on oltava asetuksen (EY) N:o 45/2001 mukaista.


title: 2012/442/EU: Neuvoston päätös, annettu 24 päivänä heinäkuuta 2012 , ETA:n sekakomiteassa esitettävästä Euroopan unionin kannasta ETA-sopimuksen liitteen II (Tekniset määräykset, standardit, testaus ja varmentaminen) muuttamiseen

text:
               28.7.2012

               FI

               Euroopan unionin virallinen lehti

               L 202/1

         NEUVOSTON PÄÄTÖS,
   annettu 24 päivänä heinäkuuta 2012,
   ETA:n sekakomiteassa esitettävästä Euroopan unionin kannasta ETA-sopimuksen liitteen II (Tekniset määräykset, standardit, testaus ja varmentaminen) muuttamiseen
   (2012/442/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 2 kohdan ja 168 artiklan 4 kohdan b alakohdan yhdessä sen 218 artiklan 9 kohdan kanssa,
   ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94 (1) ja erityisesti sen 1 artiklan 3 kohdan,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Euroopan talousalueesta tehty sopimus (2), jäljempänä ’ETA-sopimus’, tuli voimaan 1 päivänä tammikuuta 1994.

               (2)

               ETA-sopimuksen 98 artiklan mukaan ETA:n sekakomitea voi päättää muuttaa muun muassa ETA-sopimuksen liitettä II.

               (3)

               ETA-sopimuksen liitteeseen II sisältyy teknisiä määräyksiä, standardeja, testausta ja varmentamista koskevia määräyksiä ja järjestelyjä.

               (4)

               Unionin yhteensovitetusta monivuotisesta valvontaohjelmasta vuosiksi 2012, 2013 ja 2014 kasvi- ja eläinperäisissä elintarvikkeissa ja niiden pinnalla olevien torjunta-ainejäämien enimmäismäärien noudattamisen varmistamiseksi ja kuluttajien kyseisille torjunta-ainejäämille altistumisen arvioimiseksi 7 päivänä joulukuuta 2011 annettu komission täytäntöönpanoasetus (EU) N:o 1274/2011 (3) olisi otettava osaksi ETA-sopimusta.

               (5)

               Yhteensovitetusta monivuotisesta yhteisön valvontaohjelmasta vuosiksi 2009, 2010 ja 2011 kasvi- ja eläinperäisissä elintarvikkeissa ja niiden pinnalla olevien torjunta-ainejäämien enimmäismäärien noudattamisen varmistamiseksi ja kuluttajien kyseisille torjunta-ainejäämille altistumisen arvioimiseksi 5 päivänä joulukuuta 2008 annettu komission asetus (EY) N:o 1213/2008 (4) on otettu osaksi ETA-sopimusta tietyin ETA:n EFTA-valtioihin sovellettavin mukautuksin.

               (6)

               Koska asetus (EY) N:o 1213/2008 on kumottu ja se olisi sen johdosta poistettava ETA-sopimuksesta, nämä mukautukset olisi siirrettävä asetukseen (EU) N:o 1274/2011. Mukautukset koskevat niiden torjunta-aineiden lukumäärää, joita Islannin on valvottava, ja niiden näytteiden lukumäärää, jotka Islannin ja Norjan on otettava ja analysoitava kunkin tuotteen osalta; mukautuksilla otetaan huomioon erityisesti Islannin rajallinen laboratoriokapasiteetti.

               (7)

               Sen vuoksi ETA-sopimuksen liite II olisi muutettava.

               (8)

               ETA:n sekakomiteassa esitettävän unionin kannan olisi perustuttava tähän päätökseen liitettyyn päätösluonnokseen,

         ON HYVÄKSYNYT TÄMÄN PÄÄTÖKSEN:
   1 artikla
   ETA:n sekakomiteassa esitettävä Euroopan unionin kanta ETA-sopimuksen liitteen II (Tekniset määräykset, standardit, testaus ja varmentaminen) muuttamiseen perustuu tähän päätökseen liitettyyn luonnokseen ETA:n sekakomitean päätöksekstä.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 24 päivänä heinäkuuta 2012.

            Neuvoston puolesta

            Puheenjohtaja

         A. D. MAVROYIANNIS

      (1)  EYVL L 305, 30.11.1994, s. 6.

      (2)  EYVL L 1, 3.1.1994, s. 3.

      (3)  EUVL L 325, 8.12.2011, s. 24.

      (4)  EUVL L 328, 6.12.2008, s. 9.

      LUONNOS
      ETA:n SEKAKOMITEAN PÄÄTÖS
      N:o …/…,
      annettu …,
      ETA-sopimuksen liitteen II (Tekniset määräykset, standardit, testaus ja varmentaminen) muuttamisesta
      ETA:n SEKAKOMITEA, joka
      ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’ETA-sopimus’, ja erityisesti sen 98 artiklan,
      sekä katsoo seuraavaa:

                  (1)

                  ETA-sopimuksen liite II muutettiin … päivänä … kuuta … annetulla ETA:n sekakomitean päätöksellä N:o … (1).

                  (2)

                  Unionin yhteensovitetusta monivuotisesta valvontaohjelmasta vuosiksi 2012, 2013 ja 2014 kasvi- ja eläinperäisissä elintarvikkeissa ja niiden pinnalla olevien torjunta-ainejäämien enimmäismäärien noudattamisen varmistamiseksi ja kuluttajien kyseisille torjunta-ainejäämille altistumisen arvioimiseksi 7 päivänä joulukuuta 2011 annettu komission täytäntöönpanoasetus (EU) N:o 1274/2011 (2) olisi otettava osaksi ETA-sopimusta.

                  (3)

                  Yhteensovitetusta monivuotisesta yhteisön valvontaohjelmasta vuosiksi 2009, 2010 ja 2011 kasvi- ja eläinperäisissä elintarvikkeissa ja niiden pinnalla olevien torjunta-ainejäämien enimmäismäärien noudattamisen varmistamiseksi ja kuluttajien kyseisille torjunta-ainejäämille altistumisen arvioimiseksi 5 päivänä joulukuuta 2008 annettu komission asetus (EY) N:o 1213/2008 (3), joka on otettu osaksi ETA-sopimusta, on korvattu Euroopan unionissa ja olisi näin ollen poistettava ETA-sopimuksesta.

                  (4)

                  Tässä päätöksessä on kyse elintarvikkeita koskevasta lainsäädännöstä. Elintarvikkeita koskevaa lainsäädäntöä ei sovelleta Liechtensteiniin niin kauan kuin Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen soveltaminen on laajennettu koskemaan Liechtensteinia, kuten ETA-sopimuksen liitteessä II olevan XII luvun johdannossa tarkemmin todetaan. Tätä päätöstä ei näin sen vuoksi sovelleta Liechtensteiniin,

            ON HYVÄKSYNYT TÄMÄN PÄÄTÖKSEN:
      1 artikla
      Muutetaan ETA-sopimuksen liitteessä II oleva XII luku seuraavasti:

                  1.

                  Poistetaan 54zzzzb kohdan (komission asetus (EY) N:o 1213/2008) teksti.

                  2.

                  Lisätään 65 kohdan (komission asetus (EU) N:o 1171/2011) jälkeen seuraava:

                              ’66.

                                 32011 R 1274: Komission täytäntöönpanoasetus (EU) N:o 1274/2011, annettu 7 päivänä joulukuuta 2011, unionin yhteensovitetusta monivuotisesta valvontaohjelmasta vuosiksi 2012, 2013 ja 2014 kasvi- ja eläinperäisissä elintarvikkeissa ja niiden pinnalla olevien torjunta-ainejäämien enimmäismäärien noudattamisen varmistamiseksi ja kuluttajien kyseisille torjunta-ainejäämille altistumisen arvioimiseksi (EUVL L 325, 8.12.2011, s. 24).

                        Tätä sopimusta sovellettaessa asetuksen säännöksiä koskevat seuraavat mukautukset:

                              1.

                              Lisätään 1 artiklaan seuraava:
                              ”Islanti voi vuosina 2012, 2013 ja 2014 jatkaa samojen 61:n torjunta-aineen näytteenottoa ja analysointia, joita se on seurannut markkinoillaan vuonna 2011 olleissa elintarvikkeissa.”

                              2.

                              Lisätään liitteessä II olevaan 5 kohtaan seuraava:

                                          ”IS

                                          12 (*)
                                          15 (**)

                                          NO

                                          12 (*)
                                          15 (**)” ”

            2 artikla
      Asetuksen (EU) N:o 1274/2011 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
      3 artikla
      Tämä päätös tulee voimaan … päivänä … kuuta …, jos kaikki ETA-sopimuksen 103 artiklan 1 kohdan mukaiset ilmoitukset on tehty ETA:n sekakomitealle (4).
      4 artikla
      Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

         Tehty Brysselissä

               ETA:n sekakomitean puolesta

               Puheenjohtaja

               ETA:n sekakomitean sihteerit

         (1)  EUVL L …

         (2)  EUVL L 325, 8.12.2011, s. 24.

         (3)  EUVL L 328, 6.12.2008, s. 9.

         (4)  [Valtiosäännön asettamista vaatimuksista ei ole ilmoitettu.] [Valtiosäännön asettamista vaatimuksista on ilmoitettu.]


Avis juridique important

|

31999D1019(01)

Neuvoston päätös, tehty 4 päivänä lokakuuta 1999, Euroopan elin- ja työolojen kehittämissäätiön asiantuntijakomitean jäsenten nimeämisestä

Virallinen lehti nro C 302 , 19/10/1999 s. 0002 - 0002

NEUVOSTON PÄÄTÖS,tehty 4 päivänä lokakuuta 1999,Euroopan elin- ja työolojen kehittämissäätiön asiantuntijakomitean jäsenten nimeämisestä(1999/C 302/02)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon Euroopan elin- ja työolojen kehittämissäätiön luomisesta 26 päivänä toukokuuta 1975 annetun neuvoston asetuksen (ETY) N:o 1365/75(1) ja erityisesti sen 10 artiklan,ottaa huomioon komission ehdotuksen,sekä katsoo seuraavaa:Neuvoston 5 päivänä joulukuuta 1995 tekemällä päätöksellä(2) nimettyjen Euroopan elin- ja työolojen kehittämissäätiön asiantuntijakomitean jäsenten toimikausi on päättynyt 4 päivänä joulukuuta 1998.On aiheellista nimittää komitean jäsenet kolmen vuoden pituiseksi kaudeksi,ON PÄÄTTÄNYT SEURAAVAA:1 artiklaNimetään seuraavat henkilöt Euroopan elin- ja työolojen kehittämissäätiön asiantuntiakomitean jäseniksi 4 päivänä lokakuuta 1999 alkavaksi ja 3 päivänä lokakuuta 2002 päättyväksi kaudeksi:Marc HESELMANSAnders ROSDAHLNorbert ALTMANNChristiana THEOCHARICarmen ORTEGA JIMÉNEZFrançoise PIOTETMichael LAYDESilvana SCIARRAJean-Paul DEMUTHWout BUITELAARMichaela MORITZAntónio Manuel CARVALHO CASIMIRO FERREIRAJouko NÄTTIBengt FURÅKERJane MILLAR2 artiklaTämä päätös julkaistaan tiedoksi Euroopan yhteisöjen virallisessa lehdessä.Tehty Luxemburgissa 4 päivänä lokakuuta 1999.Neuvoston puolestaPuheenjohtajaK. HÄKÄMIES(1) EYVL L 139, 30.5.1975, s. 1.(2) EYVL C 342, 20.12.1995, s. 1.


title: 2012/536/EU: Euroopan parlamentin ja neuvoston päätös, annettu 12 päivänä syyskuuta 2012 , Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2011/017 ES/Aragón Construction, Espanja)

text:
               4.10.2012

               FI

               Euroopan unionin virallinen lehti

               L 269/7

         EUROOPAN PARLAMENTIN JA NEUVOSTON PÄÄTÖS,
   annettu 12 päivänä syyskuuta 2012,
   Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2011/017 ES/Aragón Construction, Espanja)
   (2012/536/EU)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen,
   ottavat huomioon talousarviota koskevasta kurinalaisuudesta ja moitteettomasta varainhoidosta tehdyn Euroopan parlamentin, neuvoston ja komission välisen toimielinten sopimuksen (1) ja erityisesti sen 28 kohdan,
   ottavat huomioon Euroopan globalisaatiorahaston perustamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1927/2006 (2) ja erityisesti sen 12 artiklan 3 kohdan,
   ottavat huomioon Euroopan komission ehdotuksen,
   sekä katsovat seuraavaa:

               (1)

               Euroopan globalisaatiorahasto, jäljempänä ’EGR’, perustettiin lisätuen tarjoamiseksi työntekijöille, jotka on vähennetty globalisaatiosta johtuvien maailmankaupan merkittävien rakennemuutosten seurauksena, ja heidän auttamisekseen pääsemään takaisin työmarkkinoille.

               (2)

               EGR:n toimialaa laajennettiin niin, että 1 päivästä toukokuuta 2009 alkaen 30 päivään joulukuuta 2011 saakka toimitettujen hakemusten johdosta tukea voidaan myöntää työntekijöille, jotka on irtisanottu maailmanlaajuisen rahoitus- ja talouskriisin välittömänä seurauksena.

               (3)

               Toukokuun 17 päivänä 2006 tehdyn toimielinten sopimuksen mukaisesti EGR:n varoja voidaan ottaa käyttöön vuosittain enintään 500 miljoonaa euroa.

               (4)

               Espanja esitti 28 päivänä joulukuuta 2011 hakemuksen EGR:n varojen käyttöönottamiseksi työntekijävähennysten vuoksi, jotka on toteutettu NUTS II -alueella, Aragonian itsehallintoalueella (ES24), NACE Rev. 2:n kaksinumerotason 41 (talonrakentaminen) piirissä toimivissa 377 yrityksessä, ja täydensi hakemusta lisätiedoin 23 päivään maaliskuuta 2012 asti. Hakemus on asetuksen (EY) N:o 1927/200610 artiklassa säädettyjen rahoitustuen vahvistamista koskevien vaatimusten mukainen. Näin ollen komissio ehdottaa, että varoja otetaan käyttöön 1 300 000 euroa.

               (5)

               EGR:stä olisi sen vuoksi otettava käyttöön varoja rahoitustuen antamiseksi Espanjan hakemuksen perusteella,

         OVAT HYVÄKSYNEET TÄMÄN PÄÄTÖKSEN:
   1 artikla
   Euroopan globalisaatiorahastosta otetaan käyttöön 1 300 000 euroa maksusitoumusmäärärahoina ja maksumäärärahoina osana varainhoitovuotta 2012 koskevaa Euroopan unionin yleistä talousarviota.
   2 artikla
   Tämä päätös julkaistaan Euroopan unionin virallisessa lehdessä.

      Tehty Strasbourgissa 12 päivänä syyskuuta 2012.

            Euroopan parlamentin puolesta

            Puhemies

         M. SCHULZ

            Neuvoston puolesta

            Puheenjohtaja

         A. D. MAVROYIANNIS

      (1)  EUVL C 139, 14.6.2006, s. 1.

      (2)  EUVL L 406, 30.12.2006, s. 1.


title: Neuvoston päätös (YUTP) 2016/1173, annettu 18 päivänä heinäkuuta 2016, Kongon demokraattista tasavaltaa koskevista rajoittavista toimenpiteistä annetun päätöksen 2010/788/YUTP muuttamisesta

text:
               19.7.2016

               FI

               Euroopan unionin virallinen lehti

               L 193/108

         NEUVOSTON PÄÄTÖS (YUTP) 2016/1173,
   annettu 18 päivänä heinäkuuta 2016,
   Kongon demokraattista tasavaltaa koskevista rajoittavista toimenpiteistä annetun päätöksen 2010/788/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 20 päivänä joulukuuta 2010 päätöksen 2010/788/YUTP (1).

               (2)

               Yhdistyneiden kansakuntien turvallisuusneuvosto hyväksyi 23 päivänä kesäkuuta 2016 päätöslauselman 2293 (2016) Kongon demokraattisesta tasavallasta. Päätöslauselmassa määrätään tietyistä muutoksista Yhdistyneiden kansakuntien turvallisuusneuvoston päätöslauselmassa 1807 (2008) asetettuihin aseidenvientikieltoa koskeviin poikkeuksiin sekä matkustusrajoituksia ja varojen jäädyttämistä koskeviin nimeämisperusteisiin.

               (3)

               Unionin lisätoimet ovat tarpeen näiden muutosten panemiseksi täytäntöön,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2010/788/YUTP seuraavasti:

               1)

               Muutetaan 2 artiklan 1 kohta seuraavasti:

                           a)

                           korvataan c alakohta seuraavasti:

                                       ”c)

                                       yksinomaan humanitaariseen tai suojaavaan käyttöön tarkoitettujen ei-tappavien sotilastarvikkeiden toimittamiseen, myyntiin tai siirtämiseen taikka tällaisiin ei-tappaviin tarvikkeisiin liittyvän teknisen avun ja koulutuksen antamiseen, siten kuin niistä on etukäteen ilmoitettu Yhdistyneiden Kansakuntien turvallisuusneuvoston päätöslauselman 1533 (2004) nojalla perustetulle pakotekomitealle, jäljempänä ’pakotekomitea’;”

                           b)

                           lisätään alakohta seuraavasti:

                                       ”e)

                                       muuhun aseiden ja niihin liittyvien tarvikkeiden myyntiin ja/tai toimittamiseen taikka avun tai henkilöstön toimittamiseen, siten kuin pakotekomitea on etukäteen hyväksynyt.”

               2)

               Muutetaan 3 artikla seuraavasti:

                           a)

                           korvataan e alakohta seuraavasti:

                                       ”e)

                                       osallistuminen sellaisten tekojen suunnitteluun, johtamiseen tai toteuttamiseen Kongon demokraattisessa tasavallassa, jotka ovat tapauksesta riippuen ihmisoikeusloukkauksia tai -rikkomuksia taikka kansainvälisen humanitaarisen oikeuden loukkauksia, mukaan lukien siviileihin kohdistuvat teot kuten tappaminen ja vammauttaminen, raiskaukset ja muu seksuaalinen väkivalta, kaappaukset, pakkosiirrot sekä kouluihin ja sairaaloihin kohdistuvat hyökkäykset;”

                           b)

                           korvataan g alakohta seuraavasti:

                                       ”g)

                                       sellaisten henkilöiden tai yhteisöjen tukeminen, aseelliset ryhmät ja rikollisverkostot mukaan lukien, jotka osallistuvat vakautta vaarantaviin toimiin Kongon demokraattisessa tasavallassa luonnonvarojen, mukaan lukien kulta ja luonnonvaraiset eläimet ja kasvit sekä niistä saatavat tuotteet, laittomalla hyödyntämisellä tai kaupalla;”.

         2 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tehty Brysselissä 18 päivänä heinäkuuta 2016.

            Neuvoston puolesta

            Puheenjohtaja

         F. MOGHERINI

      (1)  Neuvoston päätös 2010/788/YUTP, annettu 20 päivänä joulukuuta 2010, Kongon demokraattista tasavaltaa koskevista rajoittavista toimenpiteistä ja yhteisen kannan 2008/369/YUTP kumoamisesta (EUVL L 336, 21.12.2010, s. 30).


title: 2010/703/EU: Jäsenvaltioiden hallitusten edustajien päätös, annettu 18 päivänä marraskuuta 2010 , unionin yleisen tuomioistuimen tuomarin nimittämisestä

text:
               23.11.2010

               FI

               Euroopan unionin virallinen lehti

               L 306/76

         JÄSENVALTIOIDEN HALLITUSTEN EDUSTAJIEN PÄÄTÖS,
   annettu 18 päivänä marraskuuta 2010,
   unionin yleisen tuomioistuimen tuomarin nimittämisestä
   (2010/703/EU)
   EUROOPAN UNIONIN JÄSENVALTIOIDEN HALLITUSTEN EDUSTAJAT, jotka
   ottavat huomioon Euroopan unionista tehdyn sopimuksen ja erityisesti sen 19 artiklan,
   ottavat huomioon Euroopan unionin toiminnasta tehdyn sopimuksen ja erityisesti sen 254 ja 255 artiklan,
   sekä katsovat seuraavaa:

               (1)

               Perussopimusten määräysten mukaisesti osa unionin yleisen tuomioistuimen tuomareista vaihtuu joka kolmas vuosi. Neljätoista unionin yleisen tuomioistuimen tuomaria oli nimitettävä 1 päivänä syyskuuta 2010 alkavaksi ja 31 päivänä elokuuta 2016 päättyväksi kaudeksi.

               (2)

               Jäsenvaltioiden hallitusten edustajien konferenssi nimitti päätöksillä 2010/362/EU (1), 2010/400/EU (2) ja 2010/629/EU (3) kolmetoista unionin yleisen tuomioistuimen tuomaria edellä mainituksi kaudeksi.

               (3)

               Tuomariksi 1 päivänä tammikuuta 2007 nimitetty Valeriu CIUCĂ on Euroopan unionin toiminnasta tehdyn sopimuksen määräysten mukaisesti jatkanut tehtävässään 31 päivän elokuuta 2010 jälkeen, kunnes edelleen avoinna olevaa virkaa koskeva tuomarin nimittämismenettely saadaan päätökseen.

               (4)

               Romanian hallitus on ehdottanut Andrei POPESCUn nimittämistä unionin yleisen tuomioistuimen tuomarin tehtävään. Euroopan unionin toiminnasta tehdyn sopimuksen 255 artiklalla perustettu komitea on antanut lausuntonsa kyseisen ehdokkaan soveltuvuudesta unionin yleisen tuomioistuimen tuomarin tehtävään.

               (5)

               Unionin yleisen tuomioistuimen jäsen olisi näin ollen nimitettävä 26 päivänä marraskuuta 2010 alkavaksi ja 31 päivänä elokuuta 2016 päättyväksi kaudeksi,

         OVAT HYVÄKSYNEET TÄMÄN PÄÄTÖKSEN:
   1 artikla
   Nimitetään Andrei POPESCU unionin yleisen tuomioistuimen tuomariksi 26 päivänä marraskuuta 2010 alkavaksi ja 31 päivänä elokuuta 2016 päättyväksi kaudeksi.
   2 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tehty Brysselissä 18 päivänä marraskuuta 2010.

            Neuvoston puolesta

            Puheenjohtaja

         J. DE RUYT

      (1)  EUVL L 163, 30.6.2010, s. 41.

      (2)  EUVL L 186, 20.7.2010, s. 29.

      (3)  EUVL L 278, 22.10.2010, s. 29.


title: Authorisation of State aid pursuant to Article 61 of the EEA Agreement and Article 1(3) of Protocol 3 to the Surveillance and Court Agreement Decision on a limited extension of the validity of the map of assisted areas (Norway)

text:
Tärkeä oikeudellinen huomautus

|

E1998C0319(01)

Virallinen lehti nro C 084 , 19/03/1998 s. 0012 - 0012

Valtiontuen hyväksyminen ETA-sopimuksen 61 artiklan ja valvonta- ja tuomioistuinsopimuksen pöytäkirjassa 3 olevan 1 artiklan 3 kohdan nojalla Päätös tukialueiden kartan voimassaolon rajoitetusta jatkamisesta (Norja) (98/C 84/04)>TAULUKON PAIKKA>


Avis juridique important

|

32004D0181

2004/181/EY: Neuvoston päätös, tehty 13 päivänä tammikuuta 2004, Itävallan kautta kulkeviin raskaisiin tavarankuljetusajoneuvoihin 1 päivästä tammikuuta 2004 30 päivään huhtikuuta 2004 sovellettavaa väliaikaista pistejärjestelmää koskevan Euroopan yhteisön ja Slovenian tasavallan välisen kirjeenvaihtona tehdyn sopimuksen allekirjoittamisesta ja väliaikaisesta soveltamisesta

Virallinen lehti nro L 057 , 25/02/2004 s. 0013 - 0013

Neuvoston päätös,tehty 13 päivänä tammikuuta 2004,Itävallan kautta kulkeviin raskaisiin tavarankuljetusajoneuvoihin 1 päivästä tammikuuta 2004 30 päivään huhtikuuta 2004 sovellettavaa väliaikaista pistejärjestelmää koskevan Euroopan yhteisön ja Slovenian tasavallan välisen kirjeenvaihtona tehdyn sopimuksen allekirjoittamisesta ja väliaikaisesta soveltamisesta(2004/181/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 71 artiklan 1 kohdan yhdessä 300 artiklan 2 kohdan ensimmäisen alakohdan ensimmäisen virkkeen kanssa,ottaa huomioon komission ehdotuksen,sekä katsoo seuraavaa:(1) Komissio on neuvotellut Euroopan yhteisön ja Slovenian tasavallan välisen kirjeenvaihtona tehdyn sopimuksen Itävallan kautta kulkeviin raskaisiin tavarankuljetusajoneuvoihin sovellettavasta väliaikaisesta pistejärjestelmästä.(2) Sopimus olisi allekirjoitettava sillä edellytyksellä, että se tehdään lopullisesti myöhemmin.(3) Olisi säädettävä siitä, että sopimusta sovelletaan väliaikaisesti 1 päivästä tammikuuta 2004,ON PÄÄTTÄNYT SEURAAVAA:1 artiklaNeuvoston puheenjohtaja valtuutetaan nimeämään henkilö(t), jo(i)lla on valtuudet allekirjoittaa Euroopan yhteisön puolesta Itävallan kautta kulkeviin raskaisiin tavarankuljetusajoneuvoihin 1 päivästä tammikuuta 2004 30 päivään huhtikuuta 2004 sovellettavaa väliaikaista pistejärjestelmää koskeva Euroopan yhteisön ja Slovenian tasavallan välinen kirjeenvaihtona tehty sopimus sillä edellytyksellä, että se tehdään lopullisesti myöhemmin.Sopimuksen teksti on tämän päätöksen liitteenä.2 artiklaEdellä 1 artiklassa tarkoitettua sopimusta sovelletaan väliaikaisesti 1 päivästä tammikuuta 2004.3 artiklaTämä päätös julkaistaan Euroopan unionin virallisessa lehdessä.Tehty Brysselissä 13 päivänä tammikuuta 2004.Neuvoston puolestaPuheenjohtajaB. Cowen


title: Euroopan parlamentin päätös (EU) 2017/1701, annettu 27 päivänä huhtikuuta 2017, Euroopan koulutussäätiön varainhoitovuoden 2015 tilien päättämisestä

text:
               29.9.2017

               FI

               Euroopan unionin virallinen lehti

               L 252/288

         EUROOPAN PARLAMENTIN PÄÄTÖS (EU) 2017/1701,
   annettu 27 päivänä huhtikuuta 2017,
   Euroopan koulutussäätiön varainhoitovuoden 2015 tilien päättämisestä
   EUROOPAN PARLAMENTTI, joka

               —

               ottaa huomioon Euroopan koulutussäätiön lopullisen tilinpäätöksen varainhoitovuodelta 2015,

               —

               ottaa huomioon tilintarkastustuomioistuimen kertomuksen Euroopan koulutussäätiön tilinpäätöksestä varainhoitovuodelta 2015 sekä säätiön vastauksen (1),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2015 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

               —

               ottaa huomioon neuvoston 21. helmikuuta 2017 antaman suosituksen varainhoitovuoden 2015 talousarvion toteuttamista koskevan vastuuvapauden myöntämisestä säätiölle (05873/2017 – C8-0057/2017),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan koulutussäätiön perustamisesta 16. joulukuuta 2008 annetun Euroopan parlamentin ja neuvoston asetuksen (EY) N:o 1339/2008 (4) ja erityisesti sen 17 artiklan,

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (5) ja erityisesti sen 108 artiklan,

               —

               ottaa huomioon työjärjestyksen 94 artiklan ja liitteen IV,

               —

               ottaa huomioon talousarvion valvontavaliokunnan mietinnön sekä työllisyyden ja sosiaaliasioiden valiokunnan lausunnon (A8-0118/2017),

               1.

               hyväksyy Euroopan koulutussäätiön varainhoitovuoden 2015 tilien päättämisen;

               2.

               kehottaa puhemiestä välittämään tämän päätöksen Euroopan koulutussäätiön johtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Antonio TAJANI

            Pääsihteeri

         Klaus WELLE

      (1)  EUVL C 449, 1.12.2016, s. 168.

      (2)  Ks. alaviite 1.

      (3)  EUVL L 298, 26.10.2012, s. 1.

      (4)  EUVL L 354, 31.12.2008, s. 82.

      (5)  EUVL L 328, 7.12.2013, s. 42.


title: Marek Siwiecin parlamentaarisen koskemattomuuden pidättämistä koskeva pyyntö Euroopan parlamentin päätös 20. lokakuuta 2009 Marek Siwiecin parlamentaarisen koskemattomuuden pidättämistä koskevasta pyynnöstä (2009/2067(IMM))

text:
               30.9.2010

               FI

               Euroopan unionin virallinen lehti

               CE 265/31

         Tiistai 20. lokakuuta 2009Marek Siwiecin parlamentaarisen koskemattomuuden pidättämistä koskeva pyyntö
   P7_TA(2009)0050
   Euroopan parlamentin päätös 20. lokakuuta 2009 Marek Siwiecin parlamentaarisen koskemattomuuden pidättämistä koskevasta pyynnöstä (2009/2067(IMM))
   2010/C 265 E/08

      Euroopan parlamentti, joka
   ottaa huomioon Puolan valtakunnansyyttäjän välittämän, 27. syyskuuta 2006 päivätyn pyynnön Marek Siwiecin parlamentaarisen koskemattomuuden pidättämiseksi, josta ilmoitettiin täysistunnossa 10. huhtikuuta 2008,
   kuultuaan Marek Siwieciä työjärjestyksen 7 artiklan 3 kohdan mukaisesti,
   ottaa huomioon Euroopan yhteisöjen erioikeuksista ja vapauksista 8. huhtikuuta 1965 tehdyn pöytäkirjan 10 artiklan sekä Euroopan parlamentin jäsenten valitsemisesta yleisillä välittömillä vaaleilla 20. syyskuuta 1976 annetun säädöksen 6 artiklan 2 kohdan,
   ottaa huomioon Euroopan yhteisöjen tuomioistuimen 12. toukokuuta 1964 ja 10. heinäkuuta 1986 antamat tuomiot (1),
   ottaa huomioon 2. huhtikuuta 1997 annetun Puolan tasavallan perustuslain 105 §:n,
   ottaa huomioon parlamentin tai senaatin jäsenen edustajantoimen hoitamisesta 9. toukokuuta 1996 annetun Puolan lain 7b §:n 1 momentin,
   ottaa huomioon työjärjestyksen 6 artiklan 2 kohdan ja 7 artiklan,
   ottaa huomioon oikeudellisten asioiden valiokunnan mietinnön (A7-0030/2009),

               A.

               ottaa huomioon, että Marek Siwieciä vastaan on nostettu yksityisoikeudellinen syyte,

               B.

               ottaa huomioon, että syytetoimet käynnistettiin vaalikampanjan aikana, kolme vuotta sen jälkeen, kun väitetyt rikokset olivat tapahtuneet, ja syytetoimiin ryhtyneen yksityishenkilön tarkoitusperät olivat puhtaasti poliittiset, mistä ovat todisteena erityisesti kyseisen henkilön itsensä Euroopan parlamentin puhemiehelle esittämät asiakirjat ja se, että henkilö väittää toimivansa niiden kansalaisten nimissä, jotka vastustavat yleisesti Siwiecin toimimista julkisessa tehtävässä, ja katsoo tämän antavan vaikutelman kyseisen rikosoikeudellisen menettelyn fumus persecutionis -oletuksesta, sillä on painavia syitä uskoa, että Siwieciä vastaan nostettujen syytteiden takana on poliittinen vastustaja, joka pyrkii tekemään tyhjäksi tämän toiminnan Euroopan parlamentin jäsenenä;

               1.

               päättää säilyttää Marek Siwiecin parlamentaarisen koskemattomuuden;

               2.

               kehottaa puhemiestä välittämään tämän päätöksen sekä asiasta vastaavan valiokunnan mietinnön viipymättä Puolan tasavallan toimivaltaiselle viranomaiselle.

      (1)  Asia 101/63, Wagner vastaan Fohrmann ja Krier, Kok. 1964, s. 383, Kok. Ep. I, s. 203, ja asia 149/85, Wybot vastaan Faure ym., Kok. 1986, s.. 2391, Kok. Ep. VIII, s. 729.


title: 2011/477/EU: Komission päätös, annettu 27 päivänä heinäkuuta 2011 , turvallisuusvaatimuksista, jotka sisäkaihtimia, narullisia ikkunaverhoja ja -kaihtimia sekä turvalaitteita koskevien eurooppalaisten standardien on täytettävä lasten turvallisuutta koskevien tiettyjen riskien osalta Euroopan parlamentin ja neuvoston direktiivin 2001/95/EY mukaisesti  ETA:n kannalta merkityksellinen teksti

text:
               28.7.2011

               FI

               Euroopan unionin virallinen lehti

               L 196/21

         KOMISSION PÄÄTÖS,
   annettu 27 päivänä heinäkuuta 2011,
   turvallisuusvaatimuksista, jotka sisäkaihtimia, narullisia ikkunaverhoja ja -kaihtimia sekä turvalaitteita koskevien eurooppalaisten standardien on täytettävä lasten turvallisuutta koskevien tiettyjen riskien osalta Euroopan parlamentin ja neuvoston direktiivin 2001/95/EY mukaisesti
   (ETA:n kannalta merkityksellinen teksti)
   (2011/477/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yleisestä tuoteturvallisuudesta 3 päivänä joulukuuta 2001 annetun Euroopan parlamentin ja neuvoston direktiivin 2001/95/EY (1) ja erityisesti sen 4 artiklan 1 kohdan a alakohdan,
   sekä katsoo seuraavaa:

               (1)

               Direktiivin 2001/95/EY 3 artiklan 2 kohdan toisen alakohdan mukaan tuotteen oletetaan olevan turvallinen, jos se on sellaisten vapaaehtoisten kansallisten standardien mukainen, joilla vahvistetaan kansallisiksi standardeiksi niitä eurooppalaisia standardeja, joiden viitetiedot on julkaistu Euroopan unionin virallisessa lehdessä.

               (2)

               Eurooppalaisten standardointielinten tehtävänä on laatia nämä eurooppalaiset standardit komission määrittelemien erityisten turvallisuusvaatimusten mukaisesti.

               (3)

               Monissa kodeissa on sisäkaihtimia sekä muita ikkunaverhoja ja -kaihtimia, joissa on tuotteen nostamiseen tai laskemiseen käytettäviä naruja (vetonaru) tai sen eri osien yhdistämiseen käytettäviä naruja (sisänaru). Nämä narut aiheuttavat lapsille kuristumisriskin, sillä niihin voi syntyä silmukoita, joihin lapset voivat jäädä kiinni ikkunan lähellä leikkiessään. Lisäksi lapset saattavat kiivetä ikkunalaudoille tai huonekalujen päälle päästäkseen naruihin käsiksi. Onnettomuuksia voi tapahtua myös silloin, kun sänky tai kehto sijoitetaan ikkunan viereen niin, että narut ovat lasten ulottuvilla.

               (4)

               Vuonna 1998 Euroopan unionin 15 jäsenvaltion sairaaloista koostuvassa otoksessa todettiin, että 129 lasta joutui sairaalahoitoon ikkunakaihtimiin syntyneiden silmukoiden tai verhonarujen (2) aiheuttamien vammojen vuoksi. Yhdistyneessä kuningaskunnassa arvioidaan, että yksi tai kaksi lasta kuolee vuosittain jäätyään kiinni kaihdinten naruihin. Komissio on saanut äskettäin tietoonsa, että vuosina 2008–2010 Alankomaissa, Irlannissa, Suomessa, Turkissa ja Yhdistyneessä kuningaskunnassa sattui 10 tapaturmaa, joissa 15–36 kuukauden ikäinen lapsi menehtyi. Yhdysvalloissa on raportoitu vuodesta 1999 lähtien 119 kuolemantapausta ja 111 läheltä piti -tilannetta, jotka liittyivät narullisiin ikkunaverhoihin ja -kaihtimiin. Kanadassa samoihin tuotteisiin on vuodesta 1986 lähtien liitetty 28 kuolemantapausta ja 23 läheltä piti -tilannetta. Australiassa kaihdinten naruihin on kuristunut tapaturmaisesti ainakin 10 lasta vuodesta 2000 alkaen (3). Nämä luvut paljastavat kuitenkin vain osan ongelmasta, sillä kaikkia onnettomuuksia ei ilmoiteta (4).

               (5)

               Tutkimusten mukaan useimmat kaihdinten naruihin liittyvät tapaturmaiset kuolemat tapahtuvat makuuhuoneessa ja koskevat 16–36 kuukauden ikäisiä lapsia. Yli puolet tapaturmista sattuu noin 23 kuukauden ikäisille lapsille. Vaikka tämänikäiset lapset osaavatkin liikkua täysin, heidän on vaikea vapautua kaihdinten naruista, jos ne kiertyvät heidän ympärilleen, koska heidän päänsä on aikuisiin verrattuna vielä suhteellisesti painavampi kuin heidän vartalonsa, eikä heidän lihasten hallintansa ole vielä täysin kehittynyt. Lisäksi heidän henkitorvensa ei ole vielä täysin kehittynyt, vaan on pienempi ja joustavampi kuin aikuisilla tai isommilla lapsilla, jolloin he tukehtuvat nopeammin, jos heidän kaulansa puristuu (5).

               (6)

               Eurooppalainen standardi EN 13120:2009 sisältää sisäkaihtimia koskevat toimintavaatimukset, turvallisuusvaatimukset mukaan lukien. Kaikki tapaturmissa osallisena olleet kaihdinmallit eivät kuitenkaan kuulu tämän standardin soveltamisalaan.

               (7)

               Eurooppalaisessa standardissa EN 13120:2009 viitataan sekä manuaalisiin että moottoroituihin sisäkaihtimiin, joista viimeksi mainitut kuuluvat koneista 17 päivänä toukokuuta 2006 annetun Euroopan parlamentin ja neuvoston direktiivin 2006/42/EY (6) soveltamisalaan. Kyseinen direktiivi ei kuitenkaan kata lapsiturvallisuutta kuristumisriskin osalta, eikä sitä sovelleta narullisiin manuaalisiin kaihtimiin.

               (8)

               Moottorointi voi poistaa vetonaruihin liittyvät riskit, mutta ei sisänaruihin liittyviä riskejä.

               (9)

               Muut ikkunaverhot ja -kaihtimet joissa on vaarallisia naruja, aiheuttavat lapsille samanlaisen riskin.

               (10)

               Naruihin liittyvien tapaturmien raportoinnissa ilmoitetaan kuoleman syyksi tukehtuminen. Voimassa olevissa ikkunaverhoja ja -kaihtimia koskevissa eurooppalaisissa standardeissa ei ole vaatimuksia, jotka koskevat tätä riskiä.

               (11)

               Turvalaitteen väärän asennuksen tai sen puuttumisen aiheuttamien riskien kattamiseksi valmistajien olisi parannettava turvalaitteiden tai ikkunaverhojen ja -kaihdinten suunnittelua siten, että tuotetta ei voi käyttää, ellei turvalaitteita ole asianmukaisesti asennettu.

               (12)

               Sen vuoksi on tarpeen vahvistaa turvallisuusvaatimukset, joilla varmistetaan, että sisäkaihtimet sekä muut narulliset ikkunaverhot ja -kaihtimet ovat lapsille turvallisia ja että niistä on poistettu lasten ulottuvilla olevista nauruista ja pienosista johtuva kuristumis- ja tukehtumisvaara.

               (13)

               Narullisten ikkunaverhojen ja -kaihdinten sekä sisäkaihdinten turvalliseen toimintaan liittyvien vaatimusten lisäksi myös turvalaitteille on kehitettävä omat vaatimukset ja tuoteturvallisuustiedot.

               (14)

               Tässä päätöksessä säädetyt toimenpiteet ovat direktiivin 2001/95/EY 15 artiklalla perustetun komitean lausunnon mukaiset, eikä Euroopan parlamentti eikä neuvosto ole vastustanut niitä,

         ON HYVÄKSYNYT TÄMÄN PÄÄTÖKSEN:
   1 artikla
   Tässä päätöksessä sovelletaan seuraavia määritelmiä:

               a)

               ’sisäkaihtimilla’ tarkoitetaan ikkunaverhoja ja -kaihtimia, jotka on asennettu minne tahansa rakennuksen sisäpinnalle.

               b)

               ’narullisilla ikkunaverhoilla ja -kaihtimilla’ tarkoitetaan ikkunan peittämiseen tarkoitettuja muita tuotteita kuin narullisia sisäkaihtimia. Ikkunaverhot ja -kaihtimet voidaan sijoittaa ikkunan ulkopuolelle, kahden ikkunapaneelin väliin tai ikkunan eteen.

               c)

               ’vaarallisella silmukalla’ tarkoitetaan näkyvillä olevasta narusta, ketjusta tai vastaavasta muodostunutta silmukkaa, joka on kankaassa tai kankaan ulkopuolella ja jonka läpi pienen lapsen pää mahtuu tai joka voi kiertyä lapsen kaulan ympärille, ja joka voi näin aiheuttaa kuristumisvaaran.

               d)

               ’turvalaitteilla’ tarkoitetaan laitetta tai suunnittelua, joka suojaa pientä lasta kuristumisvaaralta esimerkiksi siten, että se estää vaarallisen silmukan muodostumisen naruun tai ketjuun, hajottaa vaarallisen silmukan, vapauttaa narun tai ketjun vaarallisen silmukan muodostuessa tai kun naru tai ketju on kuormituksen kohteena, siirtää narun tai ketjun lasten ulottumattomiin ja estää narujen kiertymisen.

               e)

               ’ulottuvilla olevilla naruilla, ketjuilla, palloketjuilla tai vastaavilla’ tarkoitetaan naruja, ketjuja, palloketjuja tai vastaavia, jotka ovat ulottuvilla ikkunaverhon tai -kaihtimen etu-, taka- tai sivuosassa ja joihin pieni lapsi voi ulottua tai joita hän voi vetää, mikä voi aiheuttaa kuristumisvaaran. Korkeuden ei katsota rajoittavan ulottuvilla oloa.

         2 artikla
   Sisäkaihtimia, narullisia ikkunaverhoja ja -kaihtimia sekä turvalaitteita koskevat turvallisuusvaatimukset, jotka eurooppalaisten standardien on direktiivin 2001/95/EY 4 artiklan mukaisesti täytettävä, vahvistetaan tämän päätöksen liitteessä.
   3 artikla
   Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä 27 päivänä heinäkuuta 2011.

            Komission puolesta

         José Manuel BARROSO

            Puheenjohtaja

      (1)  EYVL L 11, 15.1.2002, s. 4.

      (2)  http://ec.europa.eu/consumers/reports/rights_child_safety_prod.pdf

      (3)  http://www.ocba.sa.gov.au/productsafety/warning/blindcords.html

      (4)  http://www.cpsc.gov/CPSCPUB/PREREL/PRHTML97/97136.html

      (5)  http://www.rospa.com/about/currentcampaigns/blindcords/

      (6)  EUVL L 157, 9.6.2006, s. 24.

      LIITE

         Sisäkaihtimia, narullisia ikkunaverhoja ja -kaihtimia sekä turvalaitteita koskevat turvallisuusvaatimukset

      1.   SOVELTAMISALA
      Tässä asiakirjassa esitettyjä turvallisuusvaatimuksia sovelletaan kaikkiin sisäkaihtimiin sekä narullisiin ikkunaverhoihin ja -kaihtimiin riippumatta niiden mallista ja käytetyistä materiaaleista, esimerkiksi seuraaviin:

                  —

                  sälekaihtimet

                  —

                  kierrekaihtimet

                  —

                  pystysälekaihtimet

                  —

                  plisee- ja kangasvekkikaihtimet

                  —

                  laskoskaihtimet (Roman shades)

                  —

                  puhviverhot (Austrian/Festoon blinds)

                  —

                  paneelikaihtimet

                  —

                  ikkunaluukut

                  —

                  rullakaihtimet.

            Näitä vaatimuksia sovelletaan myös verhoihin, hyönteisverkkoihin ja eristyslaseissa käytettäviin kaihtimiin, jos niitä käytetään sellaisten narujen, ketjujen, palloketjujen tai vastaavien kanssa, jotka ovat ulottuvilla ja voivat muodostaa vaarallisen silmukan.
      Näissä turvallisuusvaatimuksissa lapsilla (’pienillä lapsilla’) tarkoitetaan vähimmäisvaatimuksena 0–42 kuukauden ikäisiä lapsia.
      2.   VAATIMUKSET
      Määriteltäessä toimintavaatimuksia sisäkaihtimille sekä narullisille ikkunaverhoille ja -kaihtimille on erittäin tärkeää ottaa huomioon niiden kohtuudella ennustettavissa olevat käyttöolosuhteet sekä ulottuvilla olevista naruista, ketjuista, palloketjuista tai vastaavista lapsille mahdollisesti aiheutuvat vaarat.
      Kuristumis- ja tukehtumisriskin vähentämiseksi sisäkaihtimet (ja narulliset ikkunaverhot ja -kaihtimet) on suunniteltava turvallisiksi. Tuotteet on uusimman tekniikan pohjalta kaikin mahdollisin keinoin suunniteltava turvallisiksi, kun niitä käytetään kaikissa ennalta kohtuudella arvattavissa olevissa tiloissa, joihin pienillä lapsilla on pääsy tai joissa heitä todennäköisesti on, kuten esimerkiksi kodeissa, hotelleissa, sairaaloissa, kirkoissa, kaupoissa, kouluissa, lastentarhoissa ja yleensäkin julkisilla paikoilla. Näitä vaatimuksia sovelletaan myös kaihtimiin sekä ikkunaverhoihin ja -kaihtimiin, jotka asennetaan toimistoihin tai muihin alkuperäisestä tarkoituksesta muunnettuihin paikkoihin, joissa pieniä lapsia todennäköisesti on.
      Sisäkaihdinten sekä narullisten ikkunaverhojen ja -kaihdinten, joissa on ulottuvilla olevia naruja, ketjuja, palloketjuja tai vastaavia, on oltava seuraavien vähimmäisvaatimusten mukaisia:

                  1.

                  Narut, ketjut, palloketjut ja vastaavat eivät saa muodostaa vaarallista silmukkaa.

                  2.

                  Jos tuotteen suunnittelussa ei ole poistettu vaarallisen silmukan muodostumisriskiä, tuote on varustettava asianmukaisilla turvalaitteilla, jotta minimoidaan kuristumisriski.

                  3.

                  Turvalaitteiden on oltava erottamaton osa tuotetta.

                  4.

                  Turvalaitteet (kuten kiinnikkeet), jotka eivät ole erottamaton osa tuotetta, olisi esiasennettava ikkunaverhon tai -kaihtimen vetonaruun tai ketjuun tai palloketjuun. Lisäksi turvalaitteessa on oltava näkyvällä paikalla varoitus. Varoituksesta on välityttävä ainakin seuraava viesti: ”Lapsi voi kuristua, jos tätä laitetta ei ole asennettu. Lue ohjeet huolellisesti ja tee asennus niiden mukaan. Käytä aina tätä laitetta narujen tai ketjujen pitämiseksi pois lasten ulottuvilta.”

                  5.

                  Turvalaitteiden on oltava sellaisia, etteivät pienet lapset pysty käyttämään niitä. Lisäksi turvalaitteet eivät saa aiheuttaa fyysistä vaaraa lapsille eli niissä ei saa olla teräviä kulmia, välejä, joihin sormet voivat juuttua, eikä ulokkeita. Turvalaitteiden on lisäksi kestettävä kestävyys- ja väsymistestit (käyttö ja kuluminen) sekä sääolojen aiheuttama vanheneminen. Turvalaitteesta ei saa irrota pieniä osia, jotka voivat aiheuttaa tukehtumisvaaran.

                  6.

                  Naruista, ketjuista, palloketjuista ja vastaavista ei saa irrota pieniä osia, jotka voivat aiheuttaa tukehtumisvaaran.

            3.   TUOTETURVALLISUUSTIEDOT
      Tuotetta koskevat varoitukset on annettava selvästi ja näkyvästi myyntipaikalla, pakkauksessa, tuotteessa ja käyttöohjeissa. Varoituksissa on oltava ainakin seuraavat tiedot:

                  —

                  ”Pieniä lapsia on kuristunut vetonarujen, ketjujen ja nauhojen silmukoihin sekä tuotteen toimintaa ohjaaviin naruihin.”

                  —

                  ”Narut on pidettävä pienten lasten ulottumattomissa, jotta he eivät kuristu tai jää kiinni niihin. Narut voivat kiertyä lapsen kaulan ympärille.”

                  —

                  ”Älä sijoita sänkyjä, kehtoja tai huonekaluja narullisten ikkunaverhojen ja -kaihdinten lähettyville.”

                  —

                  ”Älä liitä naruja yhteen. Varmista etteivät narut kierry toisiinsa ja muodosta silmukkaa.”

            Varoituksiin on liitettävä asiaa koskeva kuva.
      Tuotteessa on lisäksi oltava näkyvillä valmistajan tai tuojan ja mahdollisen ammattiasentajan nimi tai tavaramerkki.
      Pakkaukseen on sisällytettävä ikkunaverhon tai -kaihtimen (turvalaite mukaan lukien) kokoamista, asennusta ja turvallista käyttöä koskevat ohjeet.
      4.   JÄLKIASENNETTAVIKSI TARKOITETTUJA TURVALAITTEITA KOSKEVAT VAATIMUKSET
      Asianmukaisin turvalaittein varustettujen sisäkaihtimien tai narullisten ikkunaverhojen tai -kaihtimien on täytettävä 2 jaksossa esitetyt vaatimukset.
      Turvalaitteissa on oltava seuraavat varoitukset, tiedot ja ohjeet:

                  —

                  Valmistajan tai tuojan sekä mahdollisen ammattiasentajan nimi tai tavaramerkki.

                  —

                  Käyttöohjeet: ”Lukekaa nämä ohjeet huolellisesti ennen laitteen asentamista ja käyttöä. Jos tuote on asennettu väärin, lapselle voi aiheutua kuristumisvaara. Säilytä ohjeet myöhempää käyttöä varten.””Lisäturvalaitteiden käyttö vähentää kuristumisriskiä, mutta ei anna sataprosenttista suojaa.”

                  —

                  Käyttöohjeet: ”Jos laitetta ei käytetä säännöllisesti, se pitää testata” ja ”Viallinen laite on vaihdettava.”

                  —

                  Varoitus siitä, että pienten osien irtoaminen voi aiheuttaa lapsille tukehtumisvaaran.

                  —

                  Tiedot siitä, mitä sisäkaihtimen tai narullisen ikkunaverhon tai -kaihtimen tyyppiä varten turvalaite on suunniteltu ja testattu.

                  —

                  Turvalaitteen käyttöä koskevat tiedot (tarkoitus ja mahdolliset rajoitukset).

                  —

                  Tarkat ohjeet laitteen oikeasta asennuksesta ja sijoittamisesta. Jos asennus edellyttää erityistyökaluja, laitteen valmistajan on toimitettava ne.

                  —

                  Ohjeissa on oltava niiden ymmärtämistä helpottavat kuvat.

                  —

                  Muut mahdolliset turvallista käyttöä koskevat tiedot.


Avis juridique important

|

31999D0215

1999/215/EY: Komission päätös, tehty 16 päivänä maaliskuuta 1999, Puolasta, Tsekin tasavallasta ja Unkarista peräisin olevan polypropeenista valmistetun lyhdelangan ja paalinarun tuontia koskevan polkumyyntimenettelyn yhteydessä esitettyjen hyväksymisestä ja menettelyn sellaisen Saudi-Arabiasta peräisin olevan tuonnin osalta päättämisestä (tiedoksiannettu numerolla K(1999) 479)

Virallinen lehti nro L 075 , 20/03/1999 s. 0034 - 0035

KOMISSION PÄÄTÖS,tehty 16 päivänä maaliskuuta 1999,Puolasta, T Osekin tasavallasta ja Unkarista peräisin olevan polypropeenista valmistetun lyhdelangan ja paalinarun tuontia koskevan polkumyyntimenettelyn yhteydessä esitettyjen hyväksymisestä ja menettelyn sellaisen Saudi-Arabiasta peräisin olevan tuonnin osalta päättämisestä (tiedoksiannettu numerolla K(1999) 479) (1999/215/EY) EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon polkumyynillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 (1), sellaisena kuin se on viimeksi muutettuna asetuksella (EY) N:o 905/98 (2), ja erityisesti sen 8 ja 9 artiklan,on kuullut neuvoa-antavaa komiteaa,sekä katsoo seuraavaa:(1) Komissio on asetuksella (EY) N:o 2107/98 (3) ottanut käyttöön väliaikaisen ppolkumyyntitullin Puolasta, T Osekin tasavallasta, Unkarista ja Saudi-Arabiasta peräisin olevan polypropeenista valmistetun lyhdelangan ja paalinarun tuonnissa ja hyväksynyt unkarilaisten tuottajien esittämät hintasitoumukset. Komissio on lisäksi asetuksella (EY) N:o 2649/98 (4) hyväksynyt yhden t Osekkiläisen tuottajan esittämän hintasitoumuksen.(2) Väliaikaisten polkumyynnin vastaisten toimenpiteiden käyttöönoton jälkeen komissio jatkoi asetuksen (EY) N:o 384/96, jäljempänä `perusasetus`, 8 artiklan 6 kohdan mukaisesti polkumyynnin, vahingon ja yhteisön edun tutkimista. Todettiin, että lopulliset polkumyynnin vastaiset toimenpiteet olisi otettava käyttöön polkumyynnin vahingollisten vaikutusten poistamiseksi kaikissa tapauksissa Saudi-Arabiaa lukuun ottamatta.Tutkimuksen lopulliset tulokset ja päätelmät esitetään lopullisen polkumyyntitullin käyttöönotosta Puolasta T Osekin tasavallasta ja Unkarista peräisin olevan polypropeenista valmistetun lyhdelangan ja paalinarun tuonnissa sekä väliaikaisen tullin lopullisesta kantamisesta 15 päivänä maaliskuuta 1999 annetussa neuvoston asetuksessa (EY) N:o 603/1999 (5),(3) Sitoumuksissa vahvistettuja vähimmäishintoja on sitoumusehtojen mukaisesti tarvittaessa muutettu tutkimuksen lopullisia päätelmiä vastaavasti. Niiden taso on nyt sopiva polkumyynnin vahingollisten vaikutusten korjaamiseksi.Komission hyväksyttyä nämä sitoumukset toinen t Osekkiläinen ja eräs puolalainen tuottaja esittivät sitoumuksia, jotka katsottiin olevan hyväksyttävissä.Sen vuoksi on asianmukaista tällä päätöksellä hyväksyä esitetyt sitoumukset.(4) Tutkimuksen lopullisten tulosten perusteella todettiin, että Saudi-Arabian ainoan vientiä harjoittavan tuottajan (Synthec) vahinkomarginaali olisi vähimmäistasoa, ja sen vuoksi pääteltiin, että menettely olisi päätettävä Saudi-Arabian osalta.(5) Sitoumuksen rikkomis- tai peruuttamistapauksessa voidaan ottaa käyttöön väliaikainen tai lopullinen polkumyyntitulli perusasetuksen 8 artiklan 9 ja 10 kohdan mukaisesti,ON PÄÄTTÄNYT SEURAAVAA:1 artikla 1. Hyväksytään sitoumukset, jotka jäljempänä mainitut tuottajat ovat esittäneet Puolasta, T Osekin tasavallasta ja Unkarista peräisin olevan polypropeenista valmistetun lyhdelangan ja paalinarun tuontia yhteisöön koskevan polkumyyntimenettelyn puitteissa.>TAULUKON PAIKKA>2. Päätetään 1 kohdassa tarkoitetun polkumyyntimenettelyyn liittyvät tutkimukset mainitussa kohdassa mainittujen osapuolten osalta.2 artikla Päätetään Saudi-Arabiasta peräisin olevan polypropeenista valmistetun lyhdelangan ja paalinarun tuontia koskeva menettely.3 artikla Tätä päätöstä sovelletaan seuraavasta päivästä sen jälkeen, kun se on julkaistu Euroopan yhteisöjen virallisessa lehdessä.Tehty Brysselissä 16 päivänä maaliskuuta 1999.Komission puolestaLeon BRITTANVarapuheenjohtaja(1) EYVL L 56, 6.3.1996, s. 1(2) EYVL L 128, 30.4.1998, s. 18(3) EYVL L 267, 2.10.1998, s. 7(4) EYVL L 335, 10.12.1998, s. 41(5) Ks. tämän virallisen lehden sivu 1